jkorsvik/nowiki_second_scrape_merged huggingface dataset:
John Herstad

John Herstad (født 10. juli 1936) er en norsk historiker og arkivar. Han er tidligere professor ved Universitetet i Tromsø og riksarkivar.
Herstad avla i 1962 hovedfag i historie ved Universitetet i Bergen på en oppgave om Foreningsliv i Bergen 1814-1850. Etter avlagt hovedfag arbeidet Herstad en tid som vitenskapelig assistent og universitetslektor ved Universitetet i Bergen. I 1974 ble han tilsatt ved Institutt for historie, Universitetet i Tromsø. Han var i 1975 instituttleder. Herstad ble i 1980 professor i historie.Fra 1982 til 2006 var Herstad riksarkivar. I sitt virke som riksarkivar var Herstad særlig aktiv i arbeidet med å modernisere norsk arkivvesen, blant annet gjennom etableringen av Digitalarkivet, og han var sentral i oppbygningen av Arkivverket. Herstad gikk av med pensjon 1. august 2006, etter nærmere 25 år som riksarkivar.I sitt virke som historiker er Herstad særlig kjent for boken om kornmonopolet i dansketida. Herstad har i 2008 utgitt en bok om Henrik Wergelands virke som riksarkivar. Boka er basert på primærkilder, og gjenreiser dikteren som riksarkivar.
Kongen utnevnte 5. desember 2005 Herstad til kommandør av St. Olavs Orden «for hans innsats for norsk arkivvesen.»


== Bibliografi ==
«Archivaren, – Gud bevar'en!»: Henrik Wergeland som riksarkivar, Oslo: Messel forlag, 2008.
I helstatens grep: Kornmonopolet 1735-88, Oslo: Tano Aschehoug, 2000.
Bispelistene som kilde til eldre norsk befolkningsstatistikk, 1984.
Folkemengdens bevegelse i Bergen stift 1735-1820 : tall og fakta, 1968.
Foreningsliv i Bergen 1814-1850, Historisk institutt, Universitetet i Bergen, 1962.


== Referanser ==
Egmont Litor

Egmont Litor AS, tidligere bare kalt Litor eller Litor forlag, er et norsk forlag som særlig utgir barnebøker. Litor har tradisjonelt utgitt fargerike bildebøker og masseprodusert, internasjonal triviallitteratur for barn. Egmont Litor utgir også spill, aktivitetsbøker og annet. I 1988 ble spill-utgivelsene fra Damm forlag skilt ut til Litor. Egmont Litor er en del av det danske Egmont-konsernet.


== Annet ==
Litor AS er også navn på et eiendomsselskap innen Olav Thon Gruppen som driver med utleie


== Eksterne lenker ==
Forlagets internettpresentasjon
Kolasib (distrikt)

Kolasib (hindi: कोलासिब जिला) er et distrikt i den indiske delstaten Mizoram. Distriktets hovedstad er Kolasib. 


== Demografi ==
Ved folketellingen i 2011 var det 83 054 innbyggere i distriktet, mot 65 960 i 2001. Den urbane befolkningen utgjør 56,22 % av befolkningen.
Barn i alderen 0 til 6 år utgjorde 15,29 % i 2011 mot 16,02 % i 2001. Antallet jenter i den alderen per tusen gutter er 987 i 2011 mot 973 i 2001. 


== Referanser ==


== Eksterne lenker ==
Offisielt nettsted
Aizawl (distrikt)

Aizawl (hindi: आइजोल जिला ) er et distrikt i den indiske delstaten Mizoram. Distriktets hovedstad er Aizawl. 


== Demografi ==
Ved folketellingen i 2011 var det 404 054 innbyggere i distriktet, mot 325 676 i 2001. Den urbane befolkningen utgjør 77,42 % av befolkningen.
Barn i alderen 0 til 6 år utgjorde 12,95 % i 2011 mot 14,19 % i 2001. Antallet jenter i den alderen per tusen gutter er 984 i 2011 mot 973 i 2001. 


== Referanser ==


== Eksterne lenker ==
Offisielt nettsted
Philip Schuster

Philip Schuster (født 24. januar 1883) var en amerikansk turner og friidrettsutøver som deltok i sommer-OL 1904.
Sammen med laget sitt, Central Turnverein fra Chicago, vant han bronse i lagkonkurransen i turn, bak to andre amerikanske lag: Philadelphia Turngemeinde og New York Turnverein.
Andre plasseringer Schuster oppnådde i 1904:

54.-plass i trekamp apparatturn
51.-plass i mangekamp sammenlagt
65.-plass på 100 meter
76.-plass i lengde
30.-plass i kulestøt
55.-plass i trekamp friidrett


== Eksterne lenker ==
(en) Philip Schuster – Olympedia 
(en) Philip Schuster – Sports-Reference (OL-resultater – arkivert) 
(en) Philip Schuster – databaseOlympics.com (arkivert)
Champhai (distrikt)

Champhai (hindi: चम्फाई जिला) er et distrikt i den indiske delstaten Mizoram. Distriktets hovedstad er Champhai. 


== Demografi ==
Ved folketellingen i 2011 var det 125 370 innbyggere i distriktet, mot 108 392 i 2001. Den urbane befolkningen utgjør 38,46 % av befolkningen.
Barn i alderen 0 til 6 år utgjorde 17,60 % i 2011 mot 17,01 % i 2001. Antallet jenter i den alderen per tusen gutter er 976 i 2011 mot 972 i 2001. 


== Referanser ==


== Eksterne lenker ==
Offisielt nettsted 
(en) Champhai district – kategori av bilder, video eller lyd på Commons
Serchhip (distrikt)

Serchhip (hindi: सेरछिप जिला) er et distrikt i den indiske delstaten Mizoram. Distriktets hovedstad er Serchhip. 


== Demografi ==
Ved folketellingen i 2011 var det 64 875 innbyggere i distriktet, mot 53 861 i 2001. Den urbane befolkningen utgjør 49,30 % av befolkningen.
Barn i alderen 0 til 6 år utgjorde 14,00 % i 2011 mot 16,91 % i 2001. Antallet jenter i den alderen per tusen gutter er 926 i 2011 mot 978 i 2001. 


== Referanser ==


== Eksterne lenker ==
Offisielt nettsted 
(en) Serchhip district – kategori av bilder, video eller lyd på Commons
Lunglei (distrikt)

Lunglei (hindi: लुंगलेई जिला) er et distrikt i den indiske delstaten Mizoram. Distriktets hovedstad er Lunglei. 


== Demografi ==
Ved folketellingen i 2011 var det 154 094 innbyggere i distriktet, mot 137 223 i 2001. Den urbane befolkningen utgjør 39,90 % av befolkningen.
Barn i alderen 0 til 6 år utgjorde 15,31 % i 2011 mot 16,80 % i 2001. Antallet jenter i den alderen per tusen gutter er 965 i 2011 mot 962 i 2001. 


== Referanser ==


== Eksterne lenker ==
Offisielt nettsted
Rip Van Winkle

Rip Van Winkle er en novelle av den amerikanske forfatteren Washington Irving, skrevet i 1819. Rip Van Winkle er også navnet på hovedpersonen i historien.


== Handling ==
Historien er lagt til årene før og etter den amerikanske revolusjonen i en landsby ved foten av New Yorks Catskill Mountains hvor Rip Van Winkle, en nederlandsk-amerikansk landsbyboer, holder til. En høstdag vandrer Van Winkle inn i fjellene med hunden Wolf for å unnslippe konas mas. Han hører navnet sitt bli ropt, og han får øye på en mann som har på seg gamle nederlandske klær. Han trenger hjelp med å få alle sakene sine opp på et fjell. Sammen fortsetter mannen og ulven til en hule, hvor Rip oppdager kilden til tordnende lyder: en gruppe pyntet kledde og skjeggete menn. Van Winkle spør ikke hvem de er, eller hvordan de kan vite navnet hans. I stedet begynner han å drikke litt av brennevinet deres, og sovner kort tid senere.
Når han våkner opp på fjellet, oppdager han sjokkerende forandringer: musketten hans er nå råtnende og rusten, skjegget hans er en fot langt, og hunden hans er ingen steder å finne. Han vender tilbake til landsbyen sin, hvor han nå ikke kjenner igjen noen andre innbyggere. Han kommer like etter at det har blitt avholdt et valg, og folk spør hvordan Winkle stemte. Winkle har aldri en eneste avgitt en stemmeseddel i sitt liv, men utroper seg selv til en trofast undersåtter av kong Georg III av Storbritannia - fullstendig uvitende om at den amerikanske revolusjonen har funnet sted. Han havner i probblemer med flere av byens andre innbyggere, frem til en eldre kvinne gjenkjenner ham som den for lengst forsvunnede Rip. Van Winkle.
Kong Georges portrett på vertshuset i landsbyen deres har nå blitt erstattet med et annet portrett av George Washington.  Han blir også forstyrret av å finne en annen mann kalt Rip Van Winkle, det er sønnen hans - nå som voksen. Van Winkle oppdager også at hans kone døde for en tid siden, men han blir ikke trist over denne nyheten. Han får vite at mennene han møtte i fjellene ryktes å være spøkelser, og innser at han har vært borte fra landsbyen i minst 20 år.
Lawngtlai (distrikt)

Lawngtlai (hindi: लॉन्गतलाई जिला) er et distrikt i den indiske delstaten Mizoram. Distriktets hovedstad er Lawngtlai. 


== Demografi ==
Ved folketellingen i 2011 var det 117 444 innbyggere i distriktet, mot 73 620 i 2001. Den urbane befolkningen utgjør 17,79 % av befolkningen.
Barn i alderen 0 til 6 år utgjorde 18,56 % i 2011 mot 19,00 % i 2001. Antallet jenter i den alderen per tusen gutter er 965 i 2011 mot 938 i 2001. 


== Referanser ==


== Eksterne lenker ==
Offisielt nettsted
Finn Hvistendahl

Finn Arild Hvistendahl (født 12. februar 1942) er norsk finans- og industrileder, uavhengig konsulent og profesjonelt styremedlem.  Han er utdannet sivilingeniør fra NTH i 1964. 
Hvistendahl var konsernsjef i DnB fra 1991 til 1998 og ledet omstillingen av bankkonsernet gjennom og ut av bankkrisen. Han var tidligere finansdirektør (CFO)(1984–1987) og adm.direktør (1988–1991) i Norsk Hydro. Før det ledet Hvistendahl petrokjemivirksomheten i Hydro i en oppbyggingsfase, og ledet Cofaz/Norsk Hydro Azote i Frankrike. 
Hvistendahl har hatt en rekke styreverv, bl.a i Den norske Creditbank ASA (DnC), Den norske Bank ASA (DnB), Vital Forsikring ASA, Telenor ASA, Elkem ASA, Orkla ASA (styreleder),  Arendals Fossekompani ASA, Gyldendal ASA, NHO Arbeidsutvalget, Alcatel Norway AS, Nederlandske Stikstof-Matschappei B.V,, Vinatex Ltd., Staveley Chemicals Ltd. Hydro Aluminium a.s, Dyno Industrier ASA og Statoil ASA, hvor han også var leder av revisjonskomiteen.
Fra 2002 har han vært styreleder i Kredittilsynet.


== Referanser ==
Saiha (distrikt)

Saiha (hindi: सइहा जिला) er et distrikt i den indiske delstaten Mizoram. Distriktets hovedstad er Saiha. 


== Demografi ==
Ved folketellingen i 2011 var det 56 366 innbyggere i distriktet, mot 61 056 i 2001. Den urbane befolkningen utgjør 44,47 % av befolkningen.
Barn i alderen 0 til 6 år utgjorde 16,24 % i 2011 mot 18,33 % i 2001. Antallet jenter i den alderen per tusen gutter er 937 i 2011 mot 961 i 2001. 


== Referanser ==


== Eksterne lenker ==
Offisielt nettsted
Drain

Drain (en: sluk, utløp, avløp) kalles en av de tre terminalene til en felteffekttransistor. De to andre heter gate (en: port) og source (en: kilde). Norske betegnelser har ikke kunnet feste seg.
William Andelfinger

William P. Andelfinger (født 15. desember 1880 i St. Louis, død 23. desember 1968 samme sted) var en amerikansk turner og friidrettsutøver som deltok i Sommer-OL 1904. Han representerte klubben St. Louis Turnverein. 
Andelfinger oppnådde følgende plasseringer i OL 1904:

7.-plass i trekamp apparatturn
15.-plass i mangekamp sammenlagt
77.-plass på 100 meter
62.-plass i lengde
41.-plass i kulestøt
64.-plass i trekamp friidrett


== Eksterne lenker ==
(en) William Andelfinger – Olympedia 
(en) William Andelfinger – Sports-Reference (OL-resultater – arkivert)
Kaldfjorden (Nordkapp)

Kaldfjorden er en fjord på nordsiden av Magerøya i Nordkapp kommune i Finnmark. Fjorden strekker seg 2,5 kilometer sørover til enden av fjorden.Fjorden har innløp mellom Reinskinneset i vest og Skinnstakknæringen i øst. På vestsiden av Reinskinneset ligger Risfjorden. Fjorden er 34 meter på det dypeste, helt ytterst i fjorden. 
Det er ingen bosetninger ved fjorden.


== Referanser ==
Beirut (band)

Beirut er et amerikansk band ledet av multiinstrumentalisten Zach Condon (født 1986) fra Santa Fe, som skriver mesteparten av materialet og spiller blant annet ukulele og trompet. Sangene er sterkt inspirert av østeuropeisk folkemusikk.
Zach Condon medvirket også på bandet Alaska in Winters debutalbum «Dance Party in the Balkans».


== Diskografi ==


=== Album ===
Gulag Orkestar (2006)
The Flying Club Cup (2007)
The Rip Tide (2011)


=== EP-er ===
Lon Gisland (januar 2007)
Pompeii (februar 2007)
Elephant Gun (juni 2007)
March of the Zapotec/Holland EP (2009)


== Eksterne lenker ==
(en) Offisielt nettsted 
(en) Beirut (band) – kategori av bilder, video eller lyd på Commons 
(en) Beirut på Discogs 
(en) Beirut på MusicBrainz 
(en) Beirut på Spotify 
(en) Beirut på Songkick 
(en) Beirut på Last.fm 
(en) Beirut på AllMusic
Halsnøyfjorden

Halsnøyfjorden er en del av Hardangerfjorden i Sunnhordland mellom Halsnøya i Kvinnherad kommune i øst og Stord og Sveio i vest. Fjorden er en fortsettelse av Bømlafjorden og går østover til Husnesfjorden. I sør, mellom Tittelsnes i vest og Borgundøya i øst, går Bjoafjorden sørover, mens Klosterfjorden går 13 kilometer rett østover og inn til Halsnøya.Fjorden har innløp i vest mellom Tittelsnes i Sveio i sør og verftet Aker Kværner Stord på Stord i nord. Like øst for verftet ligger Leirvik, kommunesenteret på Stord. Herifra går fjorden rett østover til Halsnøya. Den sørligste delen av fjorden, ved innløpet til Bjoafjorden, ligger akkurat innenfor kommunegrensen til Vindafjord i Rogaland fylke.
Det går et ferjesamband over fjorden mellom Fjelberg på Fjelbergøya og Skjersholmane på Stord.


== Referanser ==
Farlige folk

Farlige folk stiller tidens store samfunns- og livssynsspørsmål klarere enn noen tidligere norsk roman, og den knytter dem til levende, individuell menneskeskildring

Farlig folk er en roman fra 1881 av den norske forfatteren Kristian Elster (1841–1881). Romanen ble utgitt etter Elsters død, og regnes blant hans beste arbeider. 
Romanen er en ironisk og satirisk skildring av religiøst, politisk og sosialt liv i en liten kystby. Hovedpersonene (og tittelens farlige folk) er Arne Holt og sønnen Knut Holt; begge er frisinnede, radikale venstremenn som står utenfor byens gode selskap, er positive til arbeidernes sak, og skeptiske til «alt tyranni, fyrstenes og prestenes og de herskende klasser».Mot dem står byens konservative krefter representert ved blant andre overlærer og redaktør Kristoffer Bjørnholt, skipsreder og banksjef Klaus Hamre, den autoritære piestisten grosserer Jakob Vik og legpredikanten snekkermester Vildhagen. Handlingen følger for det meste legen Knut Holt, i hans dannelsesreise ut i verden, hans desillusjon og hans energigivende kjærlighetsforhold til den sterke Kornelia Vik.  Romanen avsluttes med en epilog hvor Arne og Kornelia er døde, og hvor Knut resignerer og bosetter seg «som lege et eller annet sted».
Romanen var med i 1967-utgaven av Norges nasjonallitteratur.


== Referanser ==
Andreas Kempf (turner)

Andreas Kempf var en amerikansk turner og friidrettsutøver som deltok i turn under Sommer-OL 1904. Han representerte klubben Kansas City Turnverein. 

Kempf fikk følgende plasseringer under OL i 1904
20.-plass i mangekamp sammenlagt (sammenlagt for trekamp apparatturn og trekamp friidrett)
8.-plass i trekamp apparatturn (besto av svingstang, skranke og bøylehest)
75.-plass i trekamp friidrett (besto av 100m, lengdehopp og kulestøt)
89.-plass på 100 meter
68.-plass i lengde
53.-plass i kulestøt


== Referanser ==


== Eksterne lenker ==
(en) Andreas Kempf – Olympedia 
(en) Andreas Kempf – Sports-Reference (OL-resultater – arkivert)
Hartti Kristola

Hartti Ruuben Kristola (født 1950 i Finland) er en finsk finansmann bosatt i Stavanger, og grunnleggeren av Stavanger Oilers.
Kristola reiste fra Finland allerede som 15-åring for å jobbe i Sverige. Etter å ha arbeidet der i noen år flyttet han til Oslo-området. Allerede som tjueåring jobbet han som arbeidsleder under på ulike byggeprosjekter. Kristola jobbet i Oslo-området helt til slutten av 1980-årene, da han flyttet til vestlandet og Stavanger hvor han i 1988 etablerte sin egen bedrift.
Waco Isolering AS ble etterhvert store på isolering innen offshoreteknologien og er idag undeleverandør til flere store oljeselskaper. Bedriften holder til i Dusavik på Tasta. På det meste var det opp til 600 ansatte i bedriften. I dag gir bedriften arbeid til rundt 170 personer og har en omsetning på cirka 40 millioner kroner. I toppårene var det opp til 600 ansatte i bedriften. I dag sysselsetter bedriften rundt 170 personer og har en omsetning på cirka 75 millioner kroner.


== Ishockey-ildsjel i Stavanger ==
Kristola er kjent i for sitt engasjement for ishockeymiljøet i Stavanger, og på slutten av 1990-tallet skaffet han etter ønske fra sine finske arbeidere skaffet han ishockeyutstyr til firmaet. Flere av spillerne ønsket å drive med sporten på profesjonelt nivå og dette var begynnelsen på det som skulle bli Stavanger Oilers. Ishockey ble en populær hobby på kveldene blant flere arbeiderne og snart deltok flere titalls personer i kvelds treningene. Blant dem var det også enkelte som hadde spilt ishockey på toppnivå tidligere, og man bestemte seg for å delta i ishockey-seriesystemet.
Viking Ishockeyklubb hadde gått konkurs i 1996 og den nye klubben Viking Hockey var også i økonomiske problemer, dermed var det et vakuum i ishockeymiljøet i Stavanger. Høsten 2001 spilte klubben sin første offisielle kamp og var styrket med spillere med erfaring fra finsk ishockey og noen tidligere norske landslagsspillere. Klubben spilte mot lokale amatørspillere og startet på det laveste nivået. Mot underlegne motstandere klarte Oilers seg godt, og gikk uslått gjennom 2001-2002 sesongen hvor de skåret 304 mål. Den finske angrepsspilleren Jari Kesti skåret eller hadde målgivende på 226 av dem. Oilers klarte seg gjennom andre og første divisjon nesten uten tap og kom med i eliteserien sesongen 2003-2004. Under sin første sesong i den øverste ligaen var laget årets store overraskelse og endte på bronseplass.
Ifølge Kristola hadde ingen hatt en slik suksess som mål. Stavanger Oilers suksess har skapt ishockeyfeber i byen, og publikumstilstrømningen var over alle forventninger våren 2004 og under kvalifiseringskampene var det ikke plass til alle som ønsket å inn i Siddishallen. Da Kristola startet Stavanger Oilers i 2001 ble klubben utelukkende drevet av penger fra hans lomme. Kristola eide og stod for finansieringen av klubben frem til han trakk seg i 2004.


== Referanser ==
Husnesfjorden

Husnesfjorden er en del av Hardangerfjorden. Fjorden ligger øst for Stord, nord for Halsnøya og Husnes i Kvinnherad og sør for Huglo og Tysnes. Fjorden er en fortsettelse av Halsnøyfjorden og går videre 18 kilometer nordøstover som Kvinnheradsfjorden.Husnesfjorden har innløp mellom Hysstadøyane ved Leirvik på Stord i vest og Halsnøy kloster i øst. Herifra følger den kommunegrensen mellom Stord og Kvinnherad nordøstover på sørsiden av Huglo. På vestsida går Langenuen nordover til Selbjørnsfjorden mellom Stord og Tysnes. Nord for Halsnøya ligger tettstedet Sunde på fastlandet. Her går det ferje over til Ranavik på Halsnøy og videre til Skjersholmane på Stord. Nord for Sunde ligger tettstedet Husnes, som fjorden har fått navnet sitt etter. Fjorden fortsetter nordover til Herøysund der Kvinnheradsfjorden starter. 
Nordøst for Huglo, som hører til Stord kommune, ligger Skorpo i Tysnes kommune. Fra Skorpo og nordøstover ligger det flere øyer. Først kommer Flornes, som er en del av Tysnesøya, så Seløya, Midtøya og Ånuglo, som er den østlige grensen for innløpet til Kvinnheradsfjorden.


== Referanser ==
Fred Schmind

Fred Schmind var en amerikansk turner og friidrettsutøver som deltok i sommer-OL 1904. Han representerte klubben Chicago Central Turnverein. 
Schmind fikk følgende plasseringer under OL i 1904:

37.-plass i trekamp apparatturn
22.-plass i mangekamp sammenlagt
15.-plass på 100 meter
4.-plass i lengde
20.-plass i kulestøt
7.-plass i trekamp friidrett


== Eksterne lenker ==
(en) Fred Schmind – Olympics.com 
(en) Fred Schmind – Olympic.org 
(en) Fred Schmind – Olympedia 
(en) Fred Schmind – Sports-Reference (OL-resultater – arkivert)
Lucie (roman)

Selv når det glødet i ham av elskov og attrå […] kjente han dette skinnsyke hat til dem som hadde hatt henne før

Lucie er en roman av den norske forfatteren Amalie Skram, utgitt i 1888.
Romanen er en tematisering av klasseskiller, og av samtidens seksualmoraldebatt, som blant annet var kommet til uttrykk i Christian Krohgs roman Albertine to år tidligere. Hovedpersonene er advokaten Theodor Gerner og hans kone Lucie. Lucie var en attraktiv og seksuelt erfaren kvinne som hadde vært danserinne og Gerners elskerinne før de to giftet seg. Gerner er eldre enn Lucie, og er en rik enkemann. 
Romanen skildrer begge hovedpersonene som bundet av sine forutsetninger. Deres klassebakgrunn, erfaringer og forhistorie gjør det vanskelig for dem å møte hverandre. Gerners sjalusi mot Lucies fortid er en drivkraft gjennom romanen. Hvordan hennes livskraft kues er et annet motiv. Lucies historie er en tragisk historie om fallet ned fra den velstand og lykke hun hadde oppnådd. Etter en krangel rømmer hun fra hjemmet, og blir overfalt og voldtatt ute i byen. Da hun senere i barselseng føder et barn som har den samme føflekk som voldtektsmannen, blir hun hysterisk og dør fire døgn senere. 
Språklig varierer Skram talemålet mellom de forskjellige personene: Fra dannet overklassespråk til Vikamål. 


== Eksterne lenker ==
Utgaven fra 1991 | 1992 | 1992 hos Nasjonalbiblioteket.
Schoolly D

Jesse B. Weaver, bedre kjent som Schoolly D, (født 22. juni 1962) er en amerikansk rapper fra Philadelphia i Pennsylvania.
Schoolly D er en av de første Gangster rapperene.


== Soloalbum ==
1986: Schoolly D
1987: Saturday Night – The Album
1988: Smoke Some Kill
1989: Am I Black Enough for You?
1991: How a Black Man Feels
1994: Welcome to America
1995: Reservoir Dog
2000: Funk 'N Pussy


== Samlealbum ==
1987: The Adventures of Schoolly D
1995: The Jive Collection Volume 3
1996: A Gangster's Story
2000: Best on Wax


== Referanser ==


== Eksterne lenker ==
Offisielt nettsted 
(en) Schoolly D – kategori av bilder, video eller lyd på Commons 
(en) Schoolly D på Internet Movie Database 
(en) Schoolly D hos The Movie Database 
(en) Schoolly D på Discogs 
(en) Schoolly D på Discogs 
(en) Schoolly D på MusicBrainz 
(en) Schoolly D på MusicBrainz 
(en) Schoolly D på Spotify 
(en) Schoolly D på Songkick 
(en) Schoolly D på AllMusic 
Schoolly D på Twitter 
Schoolly D på Facebook 
Schoolly D på Myspace
Ranastongi

Ranastongi er et fjell i Vang kommune i Innlandet og Hemsedal kommune i Viken. Nær toppen er et trigonometrisk punkt, som danner grensepunkt mellom kommunene. Dette punktet ligger nærmere stupet snaue 200 meter øst for det høyeste punktet. Den høyeste toppen er Store Ranastongi med en høyde på 1 903 meter over havet. Ranastongi er den fjerde høyeste toppen sør for Jotunheimen. De tre høyeste er Folarskardnuten, Høgeloft og Sørvest for Storeskuta på Hallingskarvet.
Midtre Ranastongi er en annen topp på fjellet med en høyde på 1 888 meter over havet. 
Ranastongi er også det fjellet som ligger nærmest midt i Sør-Norge; like langt fra Nordsjøen i vest (f.eks. Sotra eller Fedje, 212 km) som fra Sverige i øst (195-230 km, avhengig av målepunkt i Trysil), og like langt fra Skagerak i sørøst (Verdens ende, 231 km) som fra Norskehavet i nordvest (Runde eller Vigra, 230 km). Dessuten er det nesten midt mellom Lindesnes (335 km) og Trondheim (293 km).


== Se også ==
Liste over Norges høyeste fjell


== Fotnoter ==


== Referanser ==
Uranosi

For fjellet i Tokke kommune i Telemark, se Urdenosi.Uranosi (også skrevet Urdanosi) er et fjell i Luster kommune i Sogn og Fjordane, og består av en rundt seks kilometer lang fjellrygg som strekker seg fra øst til vest, mellom Skogadalen i nord og Uradalen i sør. Det høyeste punktet er på 1 900 meter over havet og ligger lengst øst på ryggen.


== Se også ==
Liste over Norges høyeste fjell


== Referanser ==
Jesper W. Simonsen

Jesper Werdelin Simonsen (født 4. juli 1956) er en norsk landbruksøkonom og politiker (V).
Han er utdannet landbruksøkonom fra Norges landbrukshøgskole, hvor han også har vært forsker og forskningskoordinator. Han har også vært forskningsdirektør ved Norsk institutt for landbruksøkonomisk forskning (NILF), og jobbet i tilsammen 14 år innenfor landbruksforskning med hovedvekt på miljø og internasjonalisering. Siden 2000 har han vært ansatt i Norges forskningsråd, hvor han i dag er divisjonsdirektør, og jobbet med samfunnsvitenskapelig miljøforskning, utviklingsforskning, utenrikspolitisk forskning samt forskning og innovasjon for å møte samfunnsutfordringer innenfor helse, velferd, utdanning og samfunnsorganisering.Simonsen var formann i Unge Venstre 1981–1983, formann i Nordens Liberale og Radikale Ungdomsforbund i en periode fra 1983, medlem av Oslo bystyre 1990–1991 og statssekretær i Miljøverndepartementet under Guro Fjellanger 1997–2000.  Han har også vært styremedlem i Oslo Venstre. Simonsen ble foreslått som Venstres 1. kandidat i Akershus foran stortingsvalget 1985, men ble 2. kandidat etter å ha tapt avstemningen mot Anne-Lise Bergenheim. Simonsen ble også nevnt som en mulig lederkandidat i Venstre i 1990.


== Referanser ==


== Eksterne lenker ==
(no) Jesper W. Simonsen hos Norsk senter for forskningsdata